John Parry (golygydd)

Am bobl eraill o'r un enw gweler John Parry.

Athro a golygydd oedd John Parry (23 Mawrth 1812 – 19 Ionawr 1874), a gofir yn bennaf fel prif olygydd Y Gwyddoniadur Cymreig. Roedd yn fab-yng-nghyfraith i Thomas Gee, cyhoeddwr y gwyddoniadur hwnnw.Y Bywgraffiadur Ar-lein

Bywgraffiad
Ganwyd John Parry ger Wrecsam yn 1812. Derbyniodd ei addysg yng Ngholeg y Bala a Phrifysgol Caeredin. Yn 1843 penodwyd ef yn athro yng Ngholeg y Bala a bu'n gweithio yno am ran helaeth gweddill ei oes. Bu farw yn 1874.D. Ambrose Jones, Llenyddiaeth a Llenorion Cymreig y bedwaredd ganrif ar bymtheg (Lerpwl, 1922).

Cofir Parry fel prif olygydd Y Gwyddoniadur Cymreig (neu'r Encyclopaedia Cambrensis), y gwaith gwyddoniadurol mwyaf uchelgeisiol erioed yn yr iaith Gymraeg. Dan olygyddiaeth Parry hyd ei farwolaeth, cafodd ei gyhoeddi mewn deg cyfrol rhwng 1854 a 1879 gan Thomas Gee ar ei wasg enwog yn nhref Dinbych (Gwasg Gee). Erys y cyhoeddiad mwyaf yn y Gymraeg hyd heddiw.

 Cyfeiriadau 

 Dolenni allanol
 Y Bywgraffiadur Ar-lein

Categori:Academyddion o Gymru
Categori:Genedigaethau 1812
Categori:Golygyddion o Gymru
Categori:Gwyddoniadurwyr o Gymru
Categori:Llenorion y 19eg ganrif o Gymru
Categori:Marwolaethau 1874
Categori:Pobl o Wrecsam